Svifaldan verðlaunagripurinn fyrir Framúrstefnuhugmynd Sjávarútvegsráðstefnunnar 2017 var nú veitt í sjöunda sinn , en markmiðið er að efla umræður og hvetja til nýrrar hugsunar með framsæknum og frumlegum hugmyndum . Fisheries Technologies hefur þróað hugbúnað sem kallast FishTech Framework og lýsir hugbúnaðurinn hvernig árangursrík fiskveiðistjórnun þ.e.a.s. gagnasöfnun , upplýsingakerfi og eftirlit , virkar . Í öðru sæti var framúrstefnuhugmyndin Ný hagkvæm ker fyrir fersk matvæli – tvíburaker , en að henni stendur Dagur Óskarsson , Sæplast Iceland ehf . Markmiðið er að þróa ker sem minnkar til muna flutnings - og geymslukostnað á sjó og landi , varðveita gæði afurðanna jafn vel eða betur og viðhalda stöflunaröryggi miðað við núverandi ker fyrir hvítfisk og frauðkassa fyrir eldisfisk . Fiskifréttir fjölluðu ítarlega um þetta verkefni í blaði dagsins í dag . Í þriðja sæti var framúrstefnuhugmyndin Brakandi hollusta - Samspil fisks og kartafla á nýjan hátt , en að henni stendur Rúnar Ómarsson , VAR ehf .